**Vyhodnotenie dotazníka**

Dotazník vyplnilo 316 rodičov – 83 %, z toho

* 134 z 1. stupňa – 77 %
* 182 z 2. stupňa – 84 %.

Zisťovali sme ich názor na 3 oblasti:

* internetovú stránku školy,
* písomné hodnotenie správania za každý polrok a
* vyučovanie druhého cudzieho jazyka od 7. ročníka.

**1. oblasť – informácie, ktoré poskytuje internetová stránka školy**

* internetovú stránku školy pravidelne navštevuje 50 % rodičov z toho 24 % rodičov žiakov 1. stupňa a 26 % 2. stupňa
* 42 % rodičov navštevuje školskú stránku občas
* 8 % vôbec.

Z informácií, ktoré rodičov najviac zaujímajú na internetovej stránke, sú známky (50 %) a domáce úlohy (49 %).

Rodičia očíslovali poradie od najzaujímavejšej informácie po najmenej zaujímavú.

Jednotku priradilo známkam na 1. stupni 11 % rodičov, ktorí sa pravdepodobne stále viac spoliehajú na informácie z tradičnej žiackej knižky, na druhom stupni až 38 % rodičov.

Pri domácich úlohách si 1. a 2. stupeň vymenil miesta: jednotkou ich „oznámkovalo“ 32 % rodičov na 1. stupni a 17 % rodičov na 2. stupni.

Novinkám pridelilo jednotku 11 % rodičov,

fotoalbumu 7 % a iné najviac zaujímalo 4 % rodičov.

Ako „iné“ rodičia najčastejšie uviedli:

na 1. stupni:

* školskú jedáleň
* jedálny lístok
* odhlásenie obedov
* aktivity
* akcie
* správanie
* záujmové útvary
* ŠKD
* všeobecné informácie

na 2. stupni:

* jedálny lístok
* stravovanie
* šport
* rozvrh
* záujmové útvary

Rozsah informácií, ktoré rodičov najviac zaujímajú považuje za postačujúci 77 % rodičov – z toho 35 % na 1. stupni a 42 % na 2. stupni.

Väčší rozsah informácií by očakávalo 22 % rodičov, z toho 6 % na 1. stupni a až 16 % na 2. stupni.

Na otázku, prečo internetovú stránku nanavštevujú, zodpovedalo 141 rodičov

* 34 z nich (24 %) pre nedostupnosť internetu,
* len 1 % rodičov naša internetová stránka nezaujíma.
* 54 % rodičov sa vyjadrilo, že sa všetko dozvie zo žiackej knižky alebo od triednej učiteľky – na 1. stupni to bolo 17 %, na 2. stupni až 37 % rodičov.

K chýbajúcim informáciám na internetovej stránke, sa rodičia vyjadrili nasledovne:

1. stupeň:

* žiadne
* správanie
* domáce úlohy
* záujmové útvary
* akcie, ktoré prebiehajú v škole
* známky
* fotografie
* časový rozvrh

2. stupeň:

* vzájomné vzťahy medzi žiakmi
* písomky
* pravidelné dopĺňanie domácich úloh
* školské aktivity
* suplovanie
* pomôcky

**2. oblasť – písomné hodnotenie správania za každý polrok**

Rodičia mali označiť vetu, ktorá najviac vystihovala ich názor.

Až 48 % rodičov sa stotožnilo s výrokom *Som rád, že sa dozviem o správaní môjho dieťaťa viac ako len známku* – z toho 23 % na 1. stupni a 24 % rodičov na druhom stupni.

38 % rodičov označilo ako najvýstižnejšiu vetu *Je to výborná spätná väzba, budem rád, keď v tom škola bude pokračovať* – z toho 17 % na 1. stupni a 21 % na 2. stupni.

Vzhľadom na podobnú formuláciu obidvoch možností sme po ich spočítaní dospeli k záveru, že až 86 % rodičov – 41 % na 1. stupni, 45 % na 2. stupni – prijíma slovné hodnotenie pozitívne.

Slovné hodnotenie správania veľa neznamená len pre 9 % rodičov – najviac – až 12 rodičov sa takto vyjadrilo v 6. A triede,

zbytočné sa zdá 5 % rodičov.

**3. oblasť – vyučovanie druhého cudzieho jazyka od 7. ročníka**

O vyučovanie druhého cudzieho jazyka má záujem až 47 % rodičov – na 1. stupni 21 %, na 2. stupni 26 %,

manuálne zručnosti u svojich detí chce rozvíjať 16 % rodičov, z toho 10 % na 1. stupni a 6 % na 2. stupni,

o prehlbovanie obsahu testovaných predmetov (slovenský jazyk a matematika) má záujem 20 % rodičov – 7 % na 1. stupni, 13 % na 2. stupni,

predmet, ktorý poskytuje iba základy cudzieho (nemeckého, príp. ruského) by pre svoje dieťa vybralo 5 % rodičov,

predmet umeleckého charakteru – 3 % a

športového charakteru – 9 %.